*Қазақстан Республикасы Білім және ғылым министрлігінің Мектепке дейінгі және орта білім департаменті директорының міндетін атқарушы З.Ә. Мақсұтованың ҚР Парламенті Мәжілісінің* Әлеуметтік-мәдени даму комитетінің *кеңейтілген отырысына «Аттестаттаудың жаңа жүйесі - мұғалімнің педагогикалық шеберлігін арттыру факторы" тақырыбына сөйлейтін сөзі*

*2018 ж. 13 қараша, сағат 10-00, А-309 залы*

**Құрметті Гүлнар Мұстахымқызы!**

**Құрметті депутаттар және отырысқа қатысушылар!**

 **Слайд 2**

Мұғалімнің кәсібилігі – білім беру жүйесінде басты мәселе.

 **Слайд 3**

 Ұлттық білім беру деректер қорының мәліметі бойынша мұғалімдердің жалпы саны ***289 851*** адамды құрайды. Олардың ішінде 54,5 жоғары және бірінші санатты *(157950)*. Бұл жақсы көрсеткіш. Жыл сайын ЖОО-дан және колледждерден 10 мыңнан астам жас маман жұмысқа қабылданады. Мектептерде магистрлер саны 4 мыңға жуық.

 Мұғалімдерге қажеттілік 5 мыңнан 1 мыңға дейін азайды.

 **Слайд 4**

 Мемлекет басшысының тапсырмаларын іске асыру аясында жергілікті атқарушы органдармен аттестаттаудың жаңа жүйесін енгізу және педагогтің мәртебесін арттыру бойынша жүйелі жұмыстар жүргізілуде.

 Ағымдағы жылғы 1 қаңтардан бастап жаңартылған білім мазмұны бойынша жұмыс істейтін барлық мұғалімдер базалық қызметтік еңбекақыдан 30% көлемінде үстемеақы алуда.

 **Слайд 5**

 Аттестаттаудың жаңа моделіне көшу педагогтердің біліктілік категориясын көтеруге жаңа мүмкіндіктер береді және жалақының өсуіне қабылданған шаралардың бірі болып табылады.

 Жаңа жүйе бойынша аттестаттаудан өткен мұғалімдер қызметтік жалақының 30-дан 50%-ға дейін үстемеақы алады:

 *«шебер-педагог» - 50%*

 *«педагог-зерттеуші» - 40%;*

 *«педагог-сарапшы» - 35 %;*

 *«педагог-модератор» - 30%.*

 Аттестаттаудың жаңа жүйесін енгізу бойынша келесі жұмыстар жүргізілді.

 Педагогтерді аттестаттаудың қағидасын құрамына ғалымдар, мұғалім-практиктер, мектеп директорлары, әдіскерлер, білім беру қызметкерлерінің кәсіподақ ұйымы, ҮЕҰ өкілдері, ҚР Парламенті Мәжілісінің депутаттары қосылған жұмыс тобы әзірледі.

 Қағида жобасы педагогикалық қауымдастықпен кең көлемді талқыланды.

 Жаңа жүйе бойынша аттестаттаудың қағидасы Білім және ғылым министрінің бұйрығымен бекітілді.

Ұлттық біліктілік тестілеуді сапалы ұйымдастыру және өткізу үшін ақпан мен қараша аралығында:

*- педагогикалық қауымдастық арасында аттестаттаудың жаңа жүйесі бойынша кең көлемді ақпараттық-түсіндіру жұмыстары;*

 - *селекторлық кеңестер, кеңейтілген алқа, семинар-кеңестер;*

*пресс-конференция, брифингтер;*

 *- Ұлттық тестілеу орталығында тегін онлайн-тестілеу жүргізілді;*

 *- скайп арқылы «Сұрақ-жауап» тікелей байланысын өткізді, онда тестілеуден өтетін мұғалімдер жеке консультациялар алды.*

 «Егемен Қазақстан», «Білімді ел - Образованная страна» республикалық газеттерінде жалпы білім беретін пәндерден тест тапсырмаларының нұсқалары қазақ және орыс тілдерінде жарияланды.

 Қағидаға сәйкес педагогтер ***кезекті*** аттестаттаудан 5 жылда 1 рет және өз еркімен ***кезектен тыс*** бес жылды күтпей аттестаттаудан өте алады.

 Бүгінгі күні мұғалімдердің қолданыстағы біліктілік санаттары педагогтерді аттестаттаудың кезекті мерзімі келгенге дейін сақталады.

 Сонымен қатар, педагогтерге кезекті аттестаттаудан 2018 жылғы 1 сәуірге дейін өту мүмкіндігі сақталды *(жаңа санат беру және қолданыстағы санатты растау).*

 2018 жылы алынған біліктілік санаттары 2023 жылға дейін 5 жыл көлемінде жарамды болады.

 **Слайд 6**

Аттестаттаудың жаңа жүйесінің қолданыстағыдан басты айырмашылығы – педагогтердің еңбегін ынталандыру және ол екі кезеңде өтеді.

*Бірінші кезең* – ҰБТ - мұғалім өз пәні бойынша 70 сұраққа және 30 сұраққа педагогика мен әдістемені оқыту бойынша жауап беру қажет.

*Екінші кезең* – қызмет қорытындыларын кешенді талдамалық жинақтау, онда педагогтің практикалық тәжірибесі мен кәсібилігі анықталады.

 **Слайдтар 7-10**

Бұдан басқа, мұғалімдерді аттестаттаудың жаңа жүйесіне даярлау білім берудің жаңартылған мазмұны бойынша 220 мың мұғалімнің *(2016 жылы-74149, 2017 жылы – 74 558, 2018 жылы – 74 мың мұғалім)* біліктілігін арттыру курстарын өткізу арқылы жүйелі жұмыс жүргізілді. 2012-2017 жылдары деңгейлік курстармен 120 мың мұғалім қамтылды, жыл сайын 6000 мұғалім үшін аталған курстар жалғастырылуда.

 Аттестаттаудың жаңа жүйесі жаңа мүмкіндіктер береді.

 Осылайша, дипломдарында екі пән көрсетілсе, мысалы «химия және биология мұғалімі», «тарих және география мұғалімі», «математика және информатика мұғалімі» болса, онда ол аттестаттауды екі пән бойынша бір мезгілде өтуге мүмкіндігі бар.

 Аттестаттаудан оң нәтижемен өткен жағдайда үстемеақыны бірден екі пән бойынша алады.

Ағымдағы жылғы мамырда тестілеуден өткізудің 64 пункті, қараша айында - 65 пункті ұйымдастырылды.

**Слайд 11**

Ұлттық біліктілік тестілеуге 26-28 мамырда өткізілген тестілеуге 56 910 мұғалім қатысты.

Шекті балды жинап, ***екінші кезеңге*** 36 289 (66,7%) мұғалім ***өтті.***

Республикалық апелляциялық комиссияның қарауына 1571 өтініш түсті. Оның 517-сі қанағаттандырылды.

 Аттестаттаудың ***екінші кезеңінің*** қорытындысы бойынша 92,5% мұғалімге (33574) *(*«*педагог-модератор*» *- 10 807,* «*педагог-сарапшы*» *- 12081,* «*педагог-зерттеуші*» *- 9873,* «шебер-*педагог - 554).* біліктілік санаты берілді.

 ҰБТ қатысушылар мен шекті деңгейден ең көп өткендер саны Алматы облысында - 2976, Түркістан облысында - 2797, Қарағанды облысында - 2645 байқалған. Педагогтердің ең аз саны: Алматы қаласында - 1293, Астанада - 1263, Маңғыстау облысында - 1251 педагог.

 Қағидаға сәйкес а.ж. 3-5 қарашадағы ҰБТ қатысуға 54 368 адам өтініш берген *(оның ішінде мамыр айында тестілеуде шектік деңгейден өтпегендер – 15 780).* Нақтысында ***51 271 (94,3%)*** педагог қатысқан.

 Бұл ретте 34 270 (66,8 %) педагог («педагог-модератор» – 10 360 (72,1%), «педагог-сарапшы» - 12246 (65,2%), «педагог-зерттеуші» - 10994 (65,2%) и «шебер-педагог» - 670 (53,3%)) шекті деңгейден өткен.

 Өткен жолғы тестілеумен салыстырғанда, осы жолы шекті деңгейден өткен мұғалімдер саны 3 пайызға артқан. Орташа бал 5 балға (73 бал) артқан. Оның ішінде Түркістан облысында - 3039 педагог, Алматы облысында - 2976, Қарағанды облысында - 2645.

Апелляцияға түскен сұрақтар мен өтініштерге мониторинг жүргізілді, аттестаттау процедурасын жетілдіру бойынша шаралар қабылданды.

 1. Аттестаттау қағидасына *(ҚР БҒМ 2018 жылғы 29 маусымдағы № 316 бұйрығы)* педагог-психологтар, әлеуметтік-педагогтер мен дефектологтарды аттестаттаудан өткізуге қатысты өзгерістер мен толықтырулар енгізілді.

2. Пәндер тізбесі жаңа бағыттармен толықтырылды: «Педагог-психологтарға арналған психология», «Дефектология», «Әлеуметтік педагогика», «Өзін-өзі тану», сонымен қатар, өзбек, ұйғыр және тәжік тілдерінде ҰБТ-ның барлық бағыттары бойынша тапсырмалар әзірленді.

 3. Білім беру ұйымдарындағы еңбек өтілі 10 жылдан кем емес жоғары санатты мектеп мұғалімдерімен, ЖОО-дың оқытушыларымен тест тапсырмаларын әзірлеуші құрам күшейтілді. Олардың ішінде: 30% - докторлар және ғылым кандидаттары; 70% - шебер-педагог, магистрлер, «педагог-зерттеуші» және «шебер-педагог» мұғалімдер.

 4. 133 әзірлеуші және 224 сарапшы тартылды.

 Бүгінгі күнде тест тапсырмаларының базасы 113 114 сұрақты құрады, бұл дегеніміз өткен кезеңге қарағанда 50%-ға артық (57081).

 5. Республикалық апелляциялық комиссияның құрамы арттырылды (мектептерден және ЖОО-дан 93 маман).

 Қазақстан Республикасы Үкіметінің 2015 жылғы 31 желтоқсандағы *«Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы»* қаулысына өзгерістер мен толықтырулар енгізілді.

 Үстемеақыларды беру үшін республикалық бюджетті нақтылау кезінде қаражат бөлінді және өңірлерге ағымдағы мақсатты трансферттермен жіберілді.

 **Құрметті депутаттар!**

 Мұғалімнің мәртебесін арттыру бойынша жүйелік шаралар «Үздік педагог» республикалық конкурсы арқылы қабылданады. 7 жыл ішінде осы іс-шараға 31420 педагог қатысты, олардың ішінде мектепке дейінгі, орта, техникалық және кәсіптік білім жүйесінің 368 педагогы 1000 АЕК көлемінде ақшалай сыйақы ала отырып, жеңімпаз атанды.

 Қазақстан 47 мемлекетпен қатар, ағымдағы жылғы 26 ақпан мен 30 наурыз аралығында бірінші рет *(6563 мұғалім және 331 мектеп директоры (99,7%)* TALIS ЭЫДҰ – 2018 педагогикалық корпусының халықаралық зерттеуіне қатысты. Онда педагогтердің жұмыспен, еңбек жағдайымен және т.б. қанағаттандырылуын бағалау, педагогтердің мәртебесін арттыру үшін қажетті әлсіз жақтарын анықтауға және шаралар қабылдауға мүмкіндік береді. Сауалнама онлайн форматта жүргізілді. Зерттеулер нәтижелері 2019 жылғы маусымда жарияланады.

 Министрлік педагогтерді аттестаттаудың жаңа жүйесін модернизациялау бойынша жұмысты Жалпыұлттық іс-шаралар жоспары аясында жалғастыратын болады.

 **Слайд 12**

 **Назарларыңызға рахмет!**